Diari Oficial de la Generalitat Valenciana


Sumari del DOGV 4511, del 30-05-2003 (2003/6087)

ACORD de 16 d'abril de 2003, de la Comissió Territorial d'Urbanisme de València, relatiu a la correcció d'error material en el PGOU IS-5 de Picassent.
------------------------------------------------------------------------------------------------------------------------------------------------------

### Dades del document

Número de DOGV
:   4511

Data del DOGV
:   30-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6087


Data del document
:   16-04-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Picassent
    * pla d'urbanisme

ACORD de 16 d'abril de 2003, de la Comissió Territorial d'Urbanisme de València, relatiu a la correcció d'error material en el PGOU IS-5 de Picassent. [2003/6087]
  
Vist l'expedient tramés per l'Ajuntament de Picassent referit a la correcció d'error material en el PGOU IS-5, i de conformitat amb els següents,
  
Antecedents de fet
  
Primer
  
Es remet l'Acord del ple municipal, en la sessió realitzada el dia 19 de desembre de 2002, en què se sol·licita l'aprovació definitiva de la Conselleria d'Obres Públiques, Urbanisme i Transports.
  
Segon
  
Com a contingut del citat acord s'adjunta la justificació de la correcció de l'error proposada juntament amb el plànol de situació.
  
El 14/04/03 es va rebre documentació complementària a l'efecte de justificar el caràcter patrimonial de l'àmbit objecte de la present tramitació.
  
Tercer
  
La correcció d'errors té per objecte canviar el caràcter del sòl dotacional públic IS-5 per a ser considerat sòl dotacional privat.
  
La correcció de l'error es justifica en els següents motius:
  
Com a conseqüència de l'aprovació l'any 1973 del pla parcial del polígon industrial, no es va adjudicar com a finca a l'Ajuntament els terrenys de cessió obligatòria. Posteriorment, l'any 1997, l'Ajuntament, després del corresponent expedient d'investigació i recuperació de béns, va inscriure en el Registre de la Propietat com a bé patrimonial el terreny afectat i va manifestar que la seua naturalesa és la de bé patrimonial amb destí a equipament del polígon industrial, i va realitzar sobre esta l'any 1999 dos contractes d'arrendament pel període de 20 anys prorrogables, concretament per a instal·lar una estació de servici i per a la instal·lació d'un taller de reparació de pneumàtics.
  
Posteriorment, en el Pla General d'Ordenació Urbana de Picassent la parcel·la apareix dibuixada en els plànols com a equipament públic (IS-5) i pertany a la xàrcia d'infraestructures i servicis. En la memòria justificativa, en l'apartat 7.3 c) la considera xàrcia primària de dotacions públiques, infraestructures i servicis públics (la parcel·la IS-5 apareix com a emmagatzemament i/o transport industrial de gas, o altres productes energètics). El mateix punt 7.3 de la memòria justificativa es referix a este tipus d'infraestructures i servicis (RPIS) en el subapartat e), el corresponent al RPIS'5 inclou emmagatzemament i/o transport industrial de gas, o altres productes energètics, gasoducte i els seus elements associats.
  
Quart
  
Amb data 19 de febrer de 2003 s'ha sol·licitat informe a la Divisió de Carreteres de la COPUT, sense que fins ara en conste l'emissió.
  
Cinqué
  
Amb data 12 de març de 2003 s'ha remés un informe procedent de l'Ajuntament de Picassent pel qual es manifesta que la carretera de Torís - Silla, al costat de la qual se situen les parcel·les objecte de la correcció d'errors va ser cedida en propietat a l'Ajuntament de Picassent per la Diputació Provincial de València, en el tram comprés entre el PK 23,390 i el PK 21,320.
  
Sisé
  
Picassent té un Pla General d'Ordenació Urbana, aprovat definitivament per la Comissió Territorial d'Urbanisme el dia 29 de setembre de 1998.
  
Seté
  
La Comissió Informativa de la Comissió Territorial d'Urbanisme de València, en la sessió realitzada el 10 d'abril de 2003, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient està complet, s'ha tramitat d'acord amb el que establix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa als efectes del compliment del que preceptua l'article 27 de la LRAU.
  
Tercer
  
Tenint en compte el règim de què és causa l'àmbit afectat (el pla parcial de l'any 73, nascut a l'empara de la Llei del Sòl 56, que permet dotacions privades) i les actuacions posteriors que van concloure amb l'acord del ple municipal de 26/06/97, una vegada realitzat el corresponent expedient d'investigació i recuperació per la corporació local, que va determinar la inscripció dels terrenys en el Registre de la Propietat com a bé patrimonial amb destí a equipament en el polígon industrial; així com el tractament donat a la zona per l'Ajuntament: en les subparcel·les objecte del present expedient ja funcionaven, amb anterioritat a l'inici de l'expedient d'investigació i recuperació citat, les activitats de gasolinera i taller de pneumàtics que es van prorrogar el 9/02/98 mitjançant contractes d'arrendament realitzats entre l'Ajuntament i els particulars que els explotaven, després de la seua consideració com a bé patrimonial i ateses les circumstàncies concurrents.
  
La documentació remesa el 14/04/03 per la corporació local incidix en este argument i considera justificada l'existència d'un error en el vigent Pla General d'Ordenació Urbana de Picassent, aprovat amb posterioritat a les actuacions abans citades, ja que arreplega el règim de l'àmbit afectat com a dotació pública quan el seu règim anterior era, clarament de dotació privada.
  
Basant-nos en estos arguments no es troben inconvenients des del punt de vista urbanístic a la proposta de correcció d'errors.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de plans de municipis de menys de 50.000 habitants, de conformitat amb el que disposa l'article 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedix, la Comissió Territorial d'Urbanisme, en la sessió realitzada el 16 d'abril de 2003, acorda aprovar definitivament la correcció d'errors IS-5, ja que considera justificat el caràcter privat de la dotació.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga interposar qualsevol altre recurs que es considere oportú.
  
València, 16 d'abril de 2003.- El secretari de la Comissió Territorial d'Urbanisme: José Manuel Palau Navarro.